Diari Oficial de la Generalitat Valenciana


Sumari del DOGV 9950, del 03-10-2024 (2024/10214)

RESOLUCIÓ de 30 de setembre de 2024, de la Direcció General d’Ordenació Educativa i Política Lingüística, per la qual es concedixen els premis extraordinaris al rendiment acadèmic d’Educació Primària corresponents al curs 2023-2024.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10182

CVE
:   KVST-V-4157-22762

Data del document
:   30-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * distinció honorífica
    * ensenyament primari
    * estudiant

L’Orde 59/2010, de 2 de juny, de la Conselleria d’Educació, ha regulat la convocatòria dels premis extraordinaris al rendiment acadèmic d’Educació Primària de la Comunitat Valenciana a partir del curs 2009-2010.

L’orde mencionada anteriorment assenyala en l’article 6.3 que la direcció general competent en matèria d’ordenació i centres docents dictarà una resolució de concessió dels premis, que serà publicada en el *Diari Oficial de la Generalitat Valenciana*  abans del 30 de novembre.

D’acord amb el que establix l’Orde 59/2010, de 2 de juny, i revisades les sol·licituds i ordenades estes de major a menor nota mitjana de l’alumnat en les àrees de 5t i 6t d’Educació Primària, s’ha confeccionat la relació d’alumnat adjudicatari dels premis extraordinaris d’Educació Primària.

Per tot això, en virtut de les atribucions que em conferix l’article 6.3 de l’Orde 59/2010, de 2 de juny, així com el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, i el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Primer*

Concedir el premi extraordinari al rendiment acadèmic d’Educació Primària, corresponent al curs 2023-2024, a l’alumnat que s’assenyala en l’annex I de la present resolució.

*Segon*

Els alumnes i les alumnes que, havent sigut proposats a premi extraordinari al rendiment acadèmic d’Educació Primària corresponent al curs 2023-2024, no apareixen en l’annex d’esta resolució no han obtingut premi extraordinari.

*Tercer*

L’alumnat premiat rebrà un diploma a l’excel·lència en el rendiment acadèmic expedit per la Conselleria d’Educació, Cultura, Universitats i Ocupació, que serà entregat en un acte acadèmic organitzat a l’efecte.

*Quart*

L’obtenció del premi extraordinari d’Educació Primària per part d’un alumne o alumna es farà constar en l’historial acadèmic i en l’expedient acadèmic per mitjà d’una diligència específica, que haurà d’omplir el centre docent en el qual l’alumne o alumna haja finalitzat l’etapa.

De conformitat amb els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, contra el present acte, que no posa fi a la via administrativa, es podrà interposar un recurs d’alçada davant de la Secretaria Autonòmica d’Educació en el termini d’un mes a comptar de l’endemà de publicar-se.

  

València, 30 de setembre de 2024

Ignacio Martínez Arrúe

Director general d’Ordenació Educativa i Política Lingüística

Esta disposició conté annexos. Consulteu-ne la versió en PDF.